Captain America: Prekrásny nový svet

Captain America: Prekrásny nový svet (v anglickom origináli Captain America: Brave New World) je americký akčný film z roku 2025 od režiséra Juliusa Onaha, natočený na motívy komiksov od vydavateľstva Marvel Comics o superhrdinovi Captain Americovi. Jedná sa o 35. film v MCU a je súčasťou 5. fázy Marvel Cinematic Universe a Mnohovesmírnej ságy.

Táto produkcia bola oznámená na Comic-Cone 2022. Spellman a Musson spolupracovali na scenári k tomuto dielu o Kapitánovi Amerike. V septembri 2022 boli odhalení ďalší členovia obsadenia. V decembri 2023 bol Matthew Orton najatý na opravu scenáru. Mackie Wilson sa stal novým Captain Americou vo filme Falcon a Zimný vojak (2021). Jedná sa o štvrté pokračovanie.

 Dej 
Počas volieb v USA je za prezidenta zvolený bývalý generál americkej armády a minister zahraničných vecí Thaddeus "Thunderbolt" Ross. Ross vo svojom povolebnom prejave sľúbi občanom, že krajina bude napredovať, a všetky problémy zvládnu spoločne.  Päť mesiacov po zvolení Ross, posiela Sama Wilsona / Captaina Americu a Joaquina Torresa / Falcona do Oaxaca v Mexiku, aby zastavili nelegálny predaj nešpecifikovaného materiálu ktorý ukradol žoldnier Seth Voelker / Sidewinder a jeho zločinecká organizácia Serpent Society. Sam a Joaquim získajú naspäť ukradnuté veci, ale Sidewinder im utečie. Joaquim je nadšený, že prevezal bývalý Samov titul Falcona, ale Sam váha zo zapojením Joaquima do nebezpečných misií, pretože obaja nemajú superschopnosti ako napríklad pôvodný Captain America - Steve Rogers. Po misii Sam a Joaquin trénujú so Samovým priateľom Isaiahom Bradleym, super vojakom, ktorý bol uväznený a experimentovala na ňom vláda USA. Isaiah nie je nadšený zo Samovej spolupráce s novým prezidentom Rossom, vzhľadom na mnohé okolnosti a kontrovezrie okolo Rossa. Snaží sa mu to vyhovoriť ale Sam ho ubezpečí, že bude pripravený keby sa Ross opäť začal správať nevhodne.

Ross pozve Sama a Joaquima na summit svetových lídrov do Bieleho domu. Sam pozvánku príjme pod podmienkou, že bude pozvaný aj Isaiah. Pred začiatkom summitu si Ross pozve Sama do jeho pracovne kde mu poďakuje za zásluhy a požiada ho, aby mu pomohol znovu vybudovať Avengers. Sam zaváha pretože si je vedomý, že práve Ross v minulosti inicioval Sokovijsku dohodu a mal prsty v rozpade pôvodných Avengerov. Počas summitu Ross vysvetľuje, že na „Nebeskom ostrove“ bol objavený nový kov, Adamantium, ktorý vznikol, keď sa nebeský celestiál Tiamut vynoril z Indického oceánu. Z ostrova sa počas ťažby inicovanej Japonskom podarilo získať prvé vzorky kovu, ale boli ukradnuté organizáciou Serpent Society no následne zachránené Captainom Americom. Kov  je pevnejší než Vibranium z Wakandy preto je využiteľné v rôznych odvetviach vrátane armády. Aby sa predišlo nepokojom v zbrojení, svetových veľmocí Ross navrhuje zmluvu o riadení ťažby a distribúcie adamantia. Ako hovorí, náhle zaznie pieseň „Mr. Blue“ a spôsobí to, že niekoľko členov ochranky vrátane Isaiaha začne strieľať na Rossa a ďalších svetových lídrov. Isaiah sa dá na útek no napokon sú všetci zatknutý Rossovou šéfkou ochranky, bývalou Čiernou vdovou Ruth Bat-Seraphovou. Muži opäť nadobudli vedomie, majú amnéziu a popierajú akúkoľvek účasť na útoku. Sam si uvedomý, že muži nekonali z vlastnej iniciatívy a nechce aby bol Isaiah opäť väznený ako v minulosti. Chce celú situáciu prešetriť, ale Ross mu to zakáže. Streľba v bielom dome naštrbý vzťahy medzi USA a ďaľšími veľmocami čo Rossa znepokojí. 

Sam sa s pomocou Joaquima rozhodne situáciu vyriešiť na vlastnú päsť. Počas vyšetrovania Sama prepadne Sidewinder, ale podarí sa mu ho zadržať. Od Sidewindera sa dozvie, že ukradnuté vzorky adamantia si objednal neznámy kupec a aj jeho vraždu. Vzápätí od zmieného kupca obdrží telefonát, ktorý zodvihne Sam. Kupec ho varuje, pred tým či je pripravený na to čo príde čoskoro. Joaquim vystopuje hovor zo Sidewinderovho telefónu. Bol obdržaný z tajného miesta v Západnej Virgínii s názvom Camp Echo One. Medzitým sa Ross snaží navrhnutú zmluvu zachrániť, no japonská vláda ho obviňuje z krádeže ich adamantia a následného útoku na Biely dom. Ross sa dozvie, že strojcom za týmito udalosťami je Dr. Samuel Sterns, ktorý mu osobne zavolá. Sterns bol infikovaný krvou Bruca Bannera / Hulka, počas besnenia Abominationa v Harleme. Namiesto sily získal nadpriemernú inteligenciu a možnosť vidieť budúcnosť v pravdepodobnostiach. Ross uväznil Sternsa v Camp Echo One bez riadneho súdneho procesu a obvinil ho zo stvorenia Abominationa. Tam využíval jeho inteligenciu na výrobu technológií pre americkú armádu a sľúbil mu, prepustenie  pod podmienkou, že mu pomôže dostať sa na najvyššiu úradnú funkciu. Sam a Joaquim nájdu Sternsa, a dozvedia sa že je neznámym kupcom a vynašiel technológiu, vďaka ktorej prostredníctvom piesne „Mr. Blue“ ovláda mysle druhých. Sterns, utečie zatiaľ čo Sam a Joaquim bojujú s ovládnutými vojakmi. 

Ross pošle Ruth aby prešetrila situáciu v Camp Echo One, kde nájde Sama a Joaquima a pomôže im ujsť. Trojica sa  stretne s Wilsonovým spojencom a členom armády Dennisom Dunphym, ktorý drží Sidewindera vo väzbe. Wilson od Sidewindera zistí viac, a dojde mu, že Sternsov plán je pomsta Rossovi a zničenie jeho povesti. Sam, Joaquim a Ruth následne odlietajú do indického oceánu, kde sa Ross a Ozaki - premiér Japonska, pokúšajú vojensky zmocniť nebeského ostrova a prevzať vlastníctvo adamantia. Sterns ovládne mysle dvoch amerických pilotov a prinúti ich zaútočiť na japonskú flotilu. Sam a Joaquim situáciu zachránia a presvedčia Japoncov, aby odvolali odvetný útok na americkú flotilu. Joaquim je v boji vážne zranený. Ross vysvetlí Samovi, že umiera a jeho srdce po niekoľkých infarktoch začalo zlyhávať. V zúfalosti sa obrátil na Sternsa a ten vytvoril lieky, ktoré mu predlžujú život. Aj napriek tomu Ross odmietol prepustiť Sternsa. Bál sa, že už pre neho nevyrobí ďalšie lieky, ktoré musí pravidelne užívať. To ešte viac podnietilo Sternsov hnev a plány na pomstu.

Sama navštívi jeho starý priateľ Bucky Barnes a povzbudí ho, aby v sebe nepochyboval. Sterns medzitým zabije Dunphyho, ktorý sa dozvedel, že lieky, ktoré Ross užíval na srdce otrávili jeho telo gama žiarením. Následne sa dobrovoľne vzdá Samovi a prezradí mu okolnosti okolo liekov. Predtým ešte  stihol do médií vydať správu o tom ako ho Ross zneužíval a väznil. Ross zvolá tlačovú konferenciu pred bielym domom, kde sa situáciu snaží uviesť na pravú mieru, ale nedokáže odolať nátlaku zo strany novinárov. Ross postupne stráca kontrolu nad svojimi emóciami a gama radiácia v jeho tele spôsobí, že sa premení na Red Hulka. Sam prichádza na pomoc a púšťa sa do boja s Red Hulkom, pri ktorom zničia časť Bieleho domu. 
Sam zraní Red Hulka a zavedie ho do čerešňových sadov vo Washingtone D.C., kde mu pripomenie ako ho v minulosti navštevoval s jeho dávno odcudzenou dcérou Betty. Red Hulk sa spamätá a vráti sa späť do podoby Rossa. 

Po incidente je Isaiah zbavený viny, Sam pozve zotavujúceho sa Joaquima, aby sa pripojil k novému tímu Avengerov  a zmluva o adamantiu je ratifikovaná. Ross rezignuje príjme zodpovednosť za svoje činy a nechá sa uväzniť vo väznici Raft, kde ho navštívi Sam a jeho dcéra Betty. V potitulkovej scéne, Sam navštívi Sternsa vo väzbe a ten ho varuje pred prichádzajúcim útokom z iných svetov - mnohovesmíru.

 Produkcia 
Natáčanie filmu sa začalo 21. marca 2023 v Trilith Studios v Atlante pod pracovným návzom Rochelle Rochelle. Koncom júna sa natáčanie presunulo do Washington D.C.. Natáčanie sa skončilo 30. júna 2023. V júni 2024 film prešiel pretáčkami, ktoré trvali 22 dní.

 Obsadenie 
 Anthony Mackie ako Sam Wilson / Captain America:
Pomstiteľ a bývalý parazáchranár, ktorý bol vycvičený armádou vo vzdušnom boji pomocou špeciálne navrhnutých krídel. Po odchode Steva Rogersa do dôchdoku prevzal úlohu a štít Captaina Americu.
 Danny Ramirez ako Joaquin Torres / Falcon:
Poručík amerického letectva, ktorý v minulosti pracoval s Wilsonom a preberá po Wilsonovi úlohu Falcona.
 Shira Haasová ako Ruth Bat-Seraph:
Bývalá Čierna Vdova pôvodom z Izraela, ktorá pracuje ako bezpečnostná poradkyňa a ochrankyňa prezidenta Rossa.
 Carl Lumbly ako Isaiah Bradley:
Afroamerický veterán kórejskej vojny a supervojak, ktorý bol 30 rokov väznený a boli na ňom robené pokusy. Jeho myseľ začne byť ovládaná Leaderom po zaznení skladby "Mr. Blue".
 Xosha Roquemorová ako Leila Taylor:
Agentka tajnej služby pracujúca pre prezidenta Rossa.
 Giancarlo Esposito ako Seth Voelker / Sidewinder:
Žoldnier a vodca superzločineckej organizácie Serpent Society.
 Jóhannes Haukur Jóhannesson ako Copperhead:
Žoldnier, zručný bojovník a člen Serpent Society pracujúci pod Sidewinderom.
 Liv Tylerová ako Betty Rossová:
Bunková biologička a dcéra prezidenta Rossa, ktorá s ním už roky nehovorila potom čo jej otec v minulosti lovil jej bývalého priateľa Bruca Bannera.
 Tim Blake Nelson ako Samuel Sterns / Leader:
Bunkový biológ, ktorý bol kontaminovaný krvou Bruca Bannera, počas udalostí z filmu Neuveriteľný Hulk (2008), vďaka čomu získal nadľudskú inteligenciu. Bol držaný v zajatí a zneužívaný Rossom na výrobu zbraní a technológie pre americkú armádu.
 Harrison Ford ako Thaddeus „Thunderbolt“ Ross / Red Hulk:
Novozvolený prezident Spojených štátov amerických, ktorý chce spolupracovať s Captainom Americom. Vo filme je úmyselne premenený do svojho zlého alter ega Red Hulka. V minulosti bol generálom americkej armády a neskôr ministrom zahraničných vecí USA. Harrison Ford nahradil pôvodného predstaviteľa postavy Williama Hurta, ktorý náhle zomrel v roku 2022.

V cameo úlohe sa objavil Sebastian Stan ako James "Bucky" Barnes. Takehiro Hira sa objavil ako japonský premiér Ozaki. Haralsh Nayyar sa objavil ako premiér Indie Kapur. William Mark McCullough sa objavil ako Denis Dunphy, člen americkej armády a Wilsonov spojenec. Seth Rollins a Rosa Salazarová boli obsadení do úloh členov Serpent Society ale boli z filmu vystrihnutý.

 Premiéra 
Captain America: Prekrásny nový svet bude mať premiéru v slovenských kinách 13. februára 2025. Americká premiéra sa uskutoční 14. februára 2025. Prvýkrát bola premiéra naplánovaná na 2. máj 2024 a neskôr bol film odložený o takmer rok kvôli pretáčkam.

 Referencie 

 Externé odkazy 


 Captain America: Prekrásny nový svet – Marvel Cinematic Universe Wiki
 Captain America: Prekrásny nový svet – Marvel Wiki

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy z 2025
Kategória:Filmy podľa názvu